Fonetiikka tutkii puhetta kaikissa muodoissa – Opiskelijat äänessä – Studenterna berättar
Fonetiikka tutkii puhetta kaikissa muodoissa
Posted onPosted on 7.3.2016 7.3.2016 by Anu K Korhonen
Miten fonetiikkaa opiskellaan?
Fonetiikan opiskelu on melko itsenäistä. Kursseihin kuuluu luentoja, mutta oppimisprosessia tukevat monet harjoitukset esseistä erilaisiin harjoitustöihin, kuten erilaisten kuvaajien analysointia Praat-ohjelmalla.
Tämän ensimmäisen vuoden aikana kurssiarvosanat ovat muodostuneet muutamista tenteistä, mutta pitkälti harjoitustöiden pohjalta. Opiskeluun kuuluu siis paljon itsenäisesti suoritettavia tehtäviä ja kirjallisuuden lukemista. Opiskelussa on hyötyä kiinnostuksesta fysiikkaa kohtaan, ja sosiaalisia taitojaan pääsee kartuttamaan myös ryhmässä työskentelyn parissa.
Kuinka olet omilla valinnoillasi voinut vaikuttaa tutkintosi sisältöön?
Pääaineeni on fonetiikka, joka antaa hyvin vapaat ja monipuoliset suuntautumismahdollisuudet. Sivuaineina minulla on tällä hetkellä psykologia ja logopedia. Psykologialla on runsaasti yhtymäkohtia useisiin eri tieteenaloihin. Psykologia on tiede, joka tutkii ihmisen psyykkistä toimintaa ja käyttäytymistä, joten sivuaineena se antaa tukea mm. vuorovaikutuksen muodostumiseen ja kielen ja puheen monimuotoisuuteen esim. persoonallisuuden ja psykologisen kehityksen näkökulmasta.
Logopedia sivuaineena taas auttaa mm. ymmärtämään puheen, kielen ja kommunikaation häiriöiden diagnostiikkaa ja kuntoutusta (normaalin puheen, kielen ja kommunikoinnin tuntemuksen lisäksi).
Olen ajatellut suorittaa näiden sivuaineiden lisäksi myös pedagogiset opinnot (60op), jolloin minulle aukenee enemmän portteja työkentälle tulevaisuudessa mm. suomi toisena kielenä tai vieraiden kielten fonetiikan parista.
Millaiset työtehtävät kiinnostavat sinua?
Minua kiinnostavat esimerkiksi asiantuntijatehtävät, työtehtävät monitieteellisessä ryhmässä esim. oppimateriaalien tekemisessä fonetiikan osalta vieraissa kielissä, suomen opettaminen vieraana kielenä, tutkiminen (esim. puhesyntetisaattoreiden kehittyminen ja valmistus) sekä rikostutkinnan puheen tunnistus.
Posted in CategoriesKäyttäytymistieteellinen tiedekuntaTagged Tagsfonetiikka, logopedia, psykologia
Previous PostPrevious Päiväkodin lapset ovat pihalla taas. Siellä nauretaan?
Next PostNext Onko ihmismieli kompleksinen, kaoottinen, yksinkertainen vai monimutkainen systeemi?